CELEX: 62021TN0129
Language: hr
Date: 2021-03-01 00:00:00
Title: Predmet T-129/21: Tužba podnesena 1. ožujka 2021. – Colombani/ESVD

10.5.2021   
            
            
               HR
            
            
               Službeni list Europske unije
            
            
               C 182/59
            
         
      Tužba podnesena 1. ožujka 2021. – Colombani/ESVD
      (Predmet T-129/21)
      (2021/C 182/79)
      Jezik postupka: francuski
      
         Stranke
      
      
         Tužitelj: Jean-Marc Colombani (Auderghem, Belgija) (zastupnica: N. de Montigny, odvjetnica)
      
         Tuženik: Europska služba za vanjsko djelovanje
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku kojom je ESVD odbio tužiteljevu kandidaturu za radno mjesto voditelja delegacije EU-a u Kanadi, dostavljenu uz napomenu od 6. srpnja 2020., koju je potpisala direktorica za ljudske resurse;
               
            
                  —
               
               
                  poništi odluku kojom je ESVD odbio tužiteljevu kandidaturu za radno mjesto direktora MENA-e, dostavljenu uz napomenu od 17. travnja 2020., koju je potpisala direktorica za ljudske resurse;
               
            
                  —
               
               
                  poništi odluku kojom je ESVD odbio žalbu;
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe pet tužbenih razloga.
      
                  1.
               
               
                  Prvi tužbeni razlog, koji se temelji na nezakonitosti odbijanja tužiteljeve kandidature za nacionalnog diplomata te na prigovoru nezakonitosti obavijesti o slobodnom radnom mjestu iz tužbe, odnosno obavijesti koja se odnosi na mjesto direktora zone Bliski istok-Sjeverna Afrika (MENA) (obavijest o slobodnom radnom mjestu 2020/48) i obavijesti za mjesto voditelja delegacije u Kanadi (obavijest o slobodnom radnom mjestu 2020/134).
               
            
                  2.
               
               
                  Drugi tužbeni razlog, koji se temelji na očitoj pogrešci u ocjeni u pogledu kriterija za odabir povezanog s iskustvom u middle managementu ili na jednakovrijednim funkcijama tijekom dvije godine ili manje.
               
            
                  3.
               
               
                  Treći tužbeni razlog, koji se temelji na povredi načela jednakog postupanja, nediskriminacije, pravne sigurnosti i predvidljivosti jer je ocjena stručnog iskustva usko primijenjena u odnosu na tužitelja naspram pokazane fleksibilnosti prema drugim kandidatima i na povredi članka 27. Pravilnika o osoblju za dužnosnike Europske unije.
               
            
                  4.
               
               
                  Četvrti tužbeni razlog, koji se temelji na očitoj pogrešci u ocjeni tužiteljeva razreda i na povredi načela prema kojem se nitko ne može pozivati na vlastitu grešku.
               
            
                  5.
               
               
                  Peti tužbeni razlog, koji se temelji na očitoj pogrešci u ocjeni vrste funkcija koje obavlja tužitelj.